EkBass/fiwiki-20250220-pages-articles huggingface dataset:
Toinen Harkovan taistelu

Toinen Harkovan taistelu oli Neuvostoliiton yritys vallata Harkova Saksalta toisessa maailmansodassa toukokuussa 1942. Hyökkäys pyrki pitämään yllä strategista aloitetta talvioffensiivin jäljiltä. Saksan joukot torjuivat hyökkäyksen ja saivat tilaisuuden vastahyökkäykselle, jonka he käyttivät edeten kesällä Kaukasukselle ja Volgalle asti Stalingradin taisteluun. Ensimmäisessä Harkovan taistelussa 1941 saksalaiset olivat vallanneet kaupungin. Toisen Harkovan taistelun hyökkäys alkoi 12. toukokuuta 1942 kello 6.30. Neuvostoliittolaiset kohtasivat suurempia puolustavia joukkoja kuin odottivat. Saksalaiset aloittivat vastahyökkäyksen 17. toukokuuta ja olivat piirittäneet hyökkääjät 25. toukokuuta mennessä.Second Battle of Kharkov World War II Database Puna-armeija menetti runsaasti sotilaita ja materiaalia sekä monia kokeneista upseereistaan. Tämä tuli kalliiksi myöhemmin kesällä käydyissä taisteluissa.The 2nd Battle of Kharkov The Eastern Front == Taustaa == Helmikuun 1942 lopulla Neuvostoliiton talvihyökkäys, joka työnsi akselivaltojen joukot pois Moskovan edustalta, oli laantumassa kummankin osapuolen aloittaessa joukkojensa täydentämisen ja uudelleen ryhmittämisen. Josif Stalin oli ilmoittanut puheessaan 7. marraskuuta 1941 saksalaisten kärsineen tappion ja heidän joukkonsa tuhottaisiin lopullisesti keväällä tai kesällä tehtävässä suurhyökkäyksessä. Ilmoitus herätti vastarintaa sodanjohdossa, joka ehdotti puolustuksellisempaa toimintaa. Stalin kuitenkin oletti akselivaltojen kykenevän jopa kahteen erilliseen operaatioon ja siksi koko rintaman hyökkäyksen torjunnan piti olla mahdotonta ja siten estää saksalaisia kokoamasta joukkojaan uuteen hyökkäykseen Moskovaa kohti. == Lähteet == Harkova2 Taistelu2
Ketchikan

Ketchikan on kaupunki Alaskassa. Se sijaitsee Revillagigedosaarella. Sen väkiluku oli vuoden 2004 arvion mukaan 8 044 (vuonna 7 922). Ketchikanin talous perustuu turismiin ja kalastukseen. Kaupungin tunnuslause onkin King Salmon Capital of the World ("maailman kuningaslohen pääkaupunki"). Nimensä kaupunki on saanut Ketchikan Creekin mukaan, joka virtaa kaupungin läpi. Se on saanut nimensä tlingitinkielisestä sanasta Kitschk-hin, joka tarkoittaa ”maahanheittäytyvän kotkan levitettyjä siipiä”. == Lähteet == == Aiheesta muualla == * Ketchikan Google Localissa * Ketchikanin intiaaniyhteisön kotisivut Luokka:Alaskan kaupungit
Something to Remember

Something to Remember on yhdysvaltalaisen poplaulajan Madonnan toinen kokoelmalevy. Albumi sisältää ainoastaan balladeja. Se julkaistiin 7. marraskuuta 1995. Levyllä on myös kappaleita, joita ei ole julkaistu singleinä. Levyltä julkaistiin singleinä uudet kappaleet ”You’ll See”, ”One More Chance” ja ”I Want You”. Myös vanhemmat kappaleet ”Oh Father” ja ”Love Don’t Live Here Anymore” julkaistiin uudelleen. Näistä ”Oh Father” oli ilmestynyt singlenä aiemmin. Albumi myi Yhdysvalloissa yli 3,2 miljoonaa kappaletta ja maailmanlaajuisesti yli 8,5 miljoonaa kappaletta. Suomessa Something to Rememberiä myytiin yli 93 043 kappaletta, enemmän kuin mitään muuta Madonnan albumia. ==Kappaleluettelo== # # # # # # # # # # # # # # (suluissa albumi, jolla kappale on aiemmin julkaistu, ja julkaisuvuosi) * Japanilainen julkaisu sisältää myös kappaleen ”La Isla Bonita”. * Latinalaisen Amerikan julkaisu sisältää kappaleen ”You’ll See” espanjankielisen version ”Verás”. Luokka:Vuoden 1995 kokoelma-albumit Luokka:Madonnan albumit
Kattokaltevuus

Kattokaltevuus on suhdeluku, jolla ilmoitetaan rakennuksen katon kaltevuuskulmaa vastaava kulmakerroin, esimerkiksi 1:1 (45 asteen kulma). Tällöin katto nousee metrin vaakasuuntaisella matkalla yhden metrin. 1:100 on lähes tasakatto (1% nousu), eli metrillä sentti nousua. Kattokaltevuus voidaan ilmoittaa myös asteina tai prosentteina. Luokka:Rakennesuunnittelu Luokka:Rakennuksen runko
Ylioppilaskunnan Soittajat

Ylioppilaskunnan Soittajat (YS) on Helsingin yliopiston piirissä toimiva sinfoniaorkesteri. Orkesterin juuret alkavat vuodesta 1747, jolloin kuninkaan käskykirjeellä Turun akatemian yhteyteen perustettiin Akateeminen Kapelli, Suomen ensimmäinen säännöllisesti toiminut orkesteri. Tuo orkesteri muutti Turun palon jälkeen yliopiston mukana Helsinkiin, ja muuttui vuonna 1868 nimelle Akateeminen Orkesteri. Sillä nimellä orkesteri toimi edelleen Helsingin yliopiston laitoksena, kunnes 14. huhtikuuta 1926 sen tilalle perustettiin ylioppilaiden itse hallinnoima YS. YS merkittiin yhdistysrekisteriin 8. heinäkuuta 1970 ja siitä lähtien se on ollut itsenäinen korporaatio, Ylioppilaskunnan Soittajat ry. Ylioppilaskunnan Soittajat ry:n kotipaikkakuntana on Helsingin kaupunki ja harjoituspaikkana pääosin Vanha ylioppilastalo, tarkemmin 2. krs:n musiikkisali. Orkesteri konsertoi yleensä Helsingin yliopiston juhlasalissa. == Ylioppilaskunnan Soittajien kapellimestarit == *Toivo Haapanen 1926–1936 *Jussi Jalas 1936–1946 *Erik Cronvall 1946–1966 *Leif Segerstam 1966–1967 *Kari Tikka 1967–1972 *Ilpo Mansnerus 1972–1974 *Ylermi Poijärvi 1974–1976 *Alf Nybo 1976–1979 *Esa-Pekka Salonen 1979–1980 *Petri Sakari 1980–1985 *Markus Lehtinen syksy 1983, 1985–1988 *Tuomas Pirilä 1988–1990 *Michael Adelson 1990–1992 *John Storgårds 1992–1996 *Tuomas Rousi 1996–2001 *Jyri Nissilä 2001–2003 *David Searle 2003–2007 *Mikk Murdvee 2007–2017 *Tomas Djupsjöbacka 2017–2021 *Aku Sorensen 2022– ==Kirjallisuutta== * ==Katso myös== *Carl Petter Lenning *Polyteknikkojen Orkesteri == Aiheesta muualla == * Ylioppilaskunnan Soittajat ry:n kotisivut * Luokka:Suomalaiset sinfoniaorkesterit Luokka:Helsingin musiikki
Ulkosuomalainen

Ulkosuomalainen on vakituisesti Suomen ulkopuolella asuva suomalainen, joka on joko Suomen kansalainen tai suomalaista syntyperää. Ulkosuomalaisia oli vuonna 2010 vajaat 800 000, joista ensimmäisen polven ulkosuomalaisia noin 280 000 ja toisen polven 500 000\. Suurin osa heistä asui Ruotsissa (436 000) ja Yhdysvalloissa (104 000). Lisäksi Siirtolaisinstituutin tilastojen mukaan suomalaistaustaisia ihmisiä asui vuonna 2010 Saksassa 14 000, Espanjassa 12 000 ja Isossa-Britanniassa noin 10 000. Suomen kansalaisia asui ulkomailla noin 250 000 vuonna 2013.https://suomiseurary.wordpress.com/2013/08/06/missa- ulkosuomalainen-luuraa/ Ulkosuomalainen on voinut muuttaa ulkomaille työn, opiskelun tai perheen vuoksi. Ulkokansalainen on ulkomailla asuva Suomen kansalainen. Ulkokansalaisella on siis kaikki kansalaisuuteen liittyvät oikeudet, mutta myös velvollisuudet. Esimerkkinä oikeuksista on äänioikeus, sillä ulkokansalaiset saavat äänestää valtiollisissa vaaleissa (eduskuntavaalit, presidentinvaalit ja europarlamenttivaalit). Esimerkki velvollisuuksista on puolestaan asevelvollisuus. Ulkokansalaisia, jotka ovat siis osa ulkosuomalaisten joukkoa, on yhteensä noin 250 000\. Äänioikeutettuja (täysi-ikäisiä) heistä on noin 210 000\. Työn vuoksi ulkomailla asuvia kutsutaan ekspatriaateiksi. Ulkosuomalaiset ovat monissa maissa keskittyneet tiettyihin kaupunkeihin ja heillä on paikallisia suomalaisyhteisöjä. == Vuoden ulkosuomalainen == ==Televisiosarjoja ulkosuomalaisista== Ulkosuomalaisista on tehty televisiolle useita haastattelu- ja dokumenttiohjelmia. Laajin niistä on noin 60-osainen dokumenttisarja Ulkosuomalaisen tarina (Yle 2002–2011). Jaakko Selin on juontanut sarjat Jaakko ja maailmanvalloittajat (Yle 2008–) ja Jaakon matkassa (Fox 2014). Kolmas on Antti Holman juontama Antti ja maastamuuttajat (MTV 2017). == Katso myös == * Suomalainen siirtolaisuus * Ruotsinsuomalaiset * Amerikansuomalaiset * Inkerinsuomalaiset * Kanadansuomalaiset * Norjansuomalaiset * Saksansuomalaiset * Australiansuomalaiset * Suomalaisten muuttoliike Etelä-Afrikkaan * Luettelo suomalaisista ulkomaankirjeenvaihtajista * Suomi-Seura * Ulkosuomalaisparlamentti * Uussuomalainen * :Luokka:Ulkosuomalainen lehdistö == Lähteet == == Kirjallisuutta == * * == Aiheesta muualla == * Maailmalla-verkosto * Suomi- seura. * Expatrium. * Ulkosuomalainen.com. * Suomikauppa. * Ulkosuomalaisparlamentti . * Kirkon ulkosuomalaistyö . *
Digitaalisen median instituutti

DMI, eli Digitaalisen median instituutti, oli Tampereen teknillisen yliopiston erillislaitos. DMI:n tutkimusalueita olivat signaalinkäsittely, digitaali- ja tietokonetekniikka, ohjelmistotekniikka, tietoliikennetekniikka, hypermedia ja ihmiskeskeinen teknologia. Vuonna 2005 DMI juhli 20. toimintavuottaan. TTY:n hallituksen päätöksellä DMI lakkautettiin vuoden 2007 alusta alkaen. Päätös oli lähinnä hallinnollinen ja ennakoi vuoden 2008 alussa toteutunutta TTY:n organisaatiouudistusta. Tutkimustoiminta jatkuu entisellään TTY:n laitoksilla. Erillislaitoksena DMI:llä oli johtokunta, joka myös lakkautettiin. Tutkimuksen ohjaamista ja kehittämistä varten muodostettiin DMI-laboratorioverkosto, jota hoitaa signaalinkäsittelyn laitos.https://www.is.fi/digitoday/art-2000001472085.html == Lähteet == Luokka:Tietotekniikka Luokka:Tampereen teknillinen yliopisto
Vulgar Display of Power

Vulgar Display of Power on vuonna 1992 julkaistu metallimusiikkiyhtye Panteran kuudes studioalbumi. Albumin julkaisijana toimi ATCO Records ja tuottajina Terry Date ja Vinnie PaulOfficial Pantera Discs . Albumia pidetään yleisesti yhtyeen menestyneimpänä sekä yhtenä 90-luvun vaikutusvaltaisimmista metallijulkaisuista. Se sijoitettiin mm. Loudwiren listoilla "Top 11 Metal Albums of the 1990s" sekä "Top 10 Albums of 1992" sijalle yksi. Albumin tunnetuin kappale on "Walk", jonka ohella myös kappaleet "Mouth for War", "This Love" ja "Fucking Hostile" ovat hyvin suosittuja. Kappaleille "Walk", "Mouth for War" ja "This Love" on tehty lisäksi omat musiikkivideot. == Kappaleet == # # # # # # # # # # # == Kokoonpano == * Philip Anselmo – laulu * Dimebag Darrell – kitara * Rex Brown – basso * Vinnie Paul – rummut == Arvostelut == * Allmusic: Allmusic review * The Austin Chronicle: The Austin Chronicle * Entertainment Weekly: AEntertainment Weekly * Kaaoszine.fi: ylistäväKaaoszine.fi * Q: Q Magazine * Record Collector: Record Collector == Saavutukset == === RIAA:n sertifikaatit === RIAA:n sertifikaatti Myöntämispäivä RIAA Gold & Platinum search Kulta 9. helmikuuta 1993 Platina 7. marraskuuta 1997 Tupla-platina 7. heinäkuuta 2004 ===Listasijoitukset ja muut maininnat=== Lista / muu Sija Lisätietoja UK Singles Chart 35. Kappaleella Walk UK Albums Chart 64. Billboard 200 albums 44. Q Magazine "50 Heaviest Albums of All-Time" Vuonna 2001 == Lähteet == == Aiheesta muualla == * * Luokka:Panteran albumit Luokka:Vuoden 1992 albumit
Partalansaari

Partalansaari on Saimaalla, pääosin Sulkavan ja pieneltä osin myös Puumalan kuntien alueella sijaitseva saari. Saarta ympäröivät suurimpina vesistöalueina itäpuolella Lepistönselkä, luoteispuolella Enonvesi ja lounaispuolella Haapaselkä. Saaren sisällä on yli 80 järveä ja lampea, joista suurimpia ovat Kulkemusjärvi ja Saajuu. Saaren tieyhteydet mantereelle kulkevat pohjoiseen Hakovirran yli kulkevan sillan kautta Sulkavan kunnan keskustaan ja etelään Kietävänsalmen poikki lossilla Viljakansaareen ja edelleen kantatielle 62 Puumalan kirkonkylän kaakkoispuolelle. Saaressa sijaitsevat Sulkavan puolella kaakossa Auvilan, pohjoisessa Kaartilankosken ja lännessä Karjulanmäen kylät. Puumalaan kuuluvat Keriniemen ja Kietävälän kylät. Vakituisia asukkaita on noin 400. Asukkaista 300 on sulkavalaisia ja loput puumalalaisia. Lisäksi saarella on paljon kesäasukkaita. Saaren vanha nimi on Kulkemussalon saari, joka lyheni muotoon Kulkemussaari. Koska saarella on aina asunut paljon Partasia, muuttui nimi vielä kerran, jolloin Partaset saivat "oman" saaren. Partalansaaresta on julkaistu vuonna 1999 kyläkirja Partalansaaren poluilla. Kirjan on kirjoittanut entinen partalansaarelainen Rauno Pelkonen. Sulkavan Suursoutujen 60 kilometrin reitti kiertää Partalansaaren. Noin puolessa välissä matkaa sijaitsee Varvirannan majoitusalue, jossa retkisoutajat yöpyvät. == Katso myös == * Luettelo Suomen sisävesien suurimmista saarista ==Lähteet== == Aiheesta muualla == * Saaren kylätoimikunnan omat sivut Luokka:Pihlajavesi (Saimaa) Luokka:Saimaan saaret Luokka:Sulkavan luonto Luokka:Puumalan saaret
Boro

Boro voi tarkoittaa seuraavia asioita: * Boro, entinen alankomaalainen Formula 1 -talli * Boro, kunta Uudessa Etelä-Walesissa, Australiassa * Boro, kylä Karan alueella Togon luoteisosassa * Boro, japanilainen käsityötekniikka * Middlesbrough FC, jalkapalloseura koillis-Englannissa
OBO

OBO on laiva, joka voi kuljettaa sekä öljyä (englanniksi oil), irtotavaraa (bulk) että malmia (ore), siitä nimi. Ajatuksena on, että laiva voi toimia säiliöaluksena, kun säiliöalusmarkkinat ovat hyvät, sekä irtotavaran ja malmin kuljettajana, kun nämä markkinat ovat hyvät. Laiva voi myös ottaa nestelastin (öljyä) yhdelle matkalle ja kuivan lastin (irtotavaraa tai malmia) toiselle matkalle, ja näin se voi vähentää aikaa, jona se kulkee painolastissa (siis tyhjänä). Ensimmäinen OBO-laiva oli M/S Naess Norseman, jonka A.G. Weser rakensi Norness Shipping -yhtiölle, jota hallitsi norjalainen laivanvarustaja Erling Dekke Naess. Hän oli taitava suunnittelemaan uudentyyppisiä laivoja yhdessä pääsuunnittelijansa T. M. Karlsenin kanssa. Naess Norseman luovutettiin marraskuussa 1965, ja sen pituus oli 250 metriä, leveys 31,6 metriä ja syväys 13,5 metriä. OBO-laivoista tuli pian suosittuja maailman laivanvarustajien joukossa, ja tähän mennessä tällaisia laivoja on rakennettu useita satoja. Laivatyypin loistoaikaa oli 1970-luvun alkupuoli. Seuraavalla vuosikymmenellä selvisi, että laivatyyppi tarvitsee enemmän huoltoa kuin muut laivat. Lisäksi oli kallista vaihtaa märästä lastista kuivaan lastiin, ja se vei myös paljon arvokasta aikaa. Öljyn kuljetuksen jälkeen on helppo vaihtaa malmiin tai muuhun likaiseen irtotavaraan, mutta ei viljaan tai muuhun puhtaaseen irtolastiin. Kun 1970-luvulla rakennetut OBO-laivat ovat tulleet vanhemmiksi, useimpia niistä on käytetty pelkkinä säiliöaluksina tai pelkkinä malmilaivoina. Vielä 1990-luvulla rakennettiin pieni joukko 70 000–100 000 tonnin OBO-laivoja tanskalaisille ja norjalaisille laivanvarustajille. Luokka:Laivatyypit
Revalvaatio

Revalvaatio on valuutan ulkoisen arvon korotus suhteessa muihin valuuttoihin. Termiä revalvaatio käytetään, kun valuutan arvo on kiinnitetty. Jos arvo määräytyy vapaasti markkinoilla, puhutaan valuutan vahvistumisesta. Revalvaation vastakohta on devalvaatio. Esimerkiksi Kiinan valuutta renminbi oli vuodesta 1994 vuoteen 2005 asti kiinnitetty Yhdysvaltain dollariin. Erityisesti Yhdysvallat vaati Kiinaa revalvoimaan, koska katsoi valuutan arvon olevan liian alhainen. Vuonna 2005 Kiina revalvoi renminbin 2,1 prosenttia Yhdysvaltain dollariin nähden ja sitoi yuanin myös muita valuuttoja sisältävään valuuttakoriin. Revalvaation katsottiin yleisesti olleen liian vähäinen. ==Lähteet== Luokka:Rahapolitiikka Luokka:Taloustieteen käsitteet
Immigrant Song

Immigrant Song on rockyhtye Led Zeppelinin kappale. Se julkaistiin yhtyeen kolmannella albumilla Led Zeppelin III vuonna 1970. Kyseessä on yksi folkhenkisen albumin harvoista raskaista kappaleista. Kappale esitettiin ensimmäistä kertaa yleisölle 28. kesäkuuta 1970 Bathin festivaaleilla, Somersetissä Englannissa. ”Immigrant Song” aloitti Led Zeppelinin jokaisen konsertin vuosina 1970 ja 1972. Vuonna 1973 kappale toimi encorena, mutta pian se poistettiin esiintymisistä. Kappaleen liveversio löytyy yhtyeen albumeilta Led Zeppelin BBC Sessions (taltioitu vuonna 1971 Lontoossa) ja How the West Was Won (taltioitu vuonna 1972 Long Beach Arenalla). Kappale on Led Zeppelinin harvoja singlejulkaisuja. Se julkaistiin marraskuussa 1970 Atlantic Recordsin kautta. Se sijoittui sijalle 16 Billboard-listalla. B-puolena oli kappale ”Hey Hey What Can I Do”, jota ei julkaistu yhdelläkään yhtyeen studioalbumilla vaan vasta boxilla Led Zeppelin Box Set vuonna 1990. Japanin singlejulkaisussa B-puolena oli joko kappale ”Out on the Tiles” tai ”Hey Hey What Can I Do”. ==Kappaleen kuvaus== Kappaleessa on jatkuva nopeatahtinen tempo, jossa rummut ja basso ovat pääosassa. Kitara on poikkeuksellisesti sivuosassa. Nopeatahtisen tempon käynnistyessä laulaja Robert Plant päästää kuuluisan kiljaisunsa, joka on lainattu televisiosarjan Salainen agentti 86 tunnusmusiikista. Kappaleen sanoitus kertoo viikingeistä. Immigrant song kirjoitettiin Led Zeppelinin kiertueella, jonka he tekivät vuoden 1970 puolivälissä. Kiertue alkoi Reykjavikista, Islannissa, jossa ei paljon tuohon aikaan kiertueet pysähtyneet, johtuen syrjäisestä sijainnista ja pienestä väestömäärästä. Innostunut vastaanotto kuitenkin inspiroi Plantia kirjoittamaan laulun. == Cover-versiot == Seuraavat yhtyeet ovat versioineet Immigrant Song -kappaleen: Cover Cover Cover Cover Cover Cover Cover Vuosi Maa Esittäjä Albumi Tyylilaji Huomioita Lähde Coalesce There is Nothing New Under the Sun metalcore coverminialbumi Queen A Kind of Magic albumin jälkeisellä kiertueella Aggrotech Direct Memory Access V2.0 1986 TNT Kings of Norway livealbumi 1989 Dark Angel Leave Scars thrash metal 1992 Gotthard Classic Rock hard rock cover-albumi 1993 Infectious Groove Sarsippius’ Ark metal-funk 1998 Tomoyasu Hotei Supersonic Generation 2001 Incubus vaihtoehtorock The Howard SternShow’ssa 2001 Adagio Sanctus Ignis progressiivinen metalli soitinversio 2001 Sebastian Bach Bach to Basics sooloalbumi 2004 Tomoyasu Hotei Electric Samurai 2004 Nirvana With the Lights Out grunge uran alussa, myöhemmin kokoelmalevy 2004 Trans-Siberian Orchestra neoklassinen metalli ensimmäinen säkeistö Pohjois-Amerikan kiertueella 2005 Demons & Wizards Touched by the Crimson King power metal == Lähteet == ==Aiheesta muualla== * Led Zeppelin – Immigrant Song (Live Video) YouTubessa * Led Zeppelin – Immigrant Song - Australia 1972 YouTubessa Luokka:Led Zeppelinin kappaleet Luokka:Vuoden 1970 kappaleet
Presence

Presence on englantilaisen rockyhtyeen Led Zeppelinin vuonna 1976 julkaistu albumi. Albumia myytiin aikoinaan hyvin, mutta sen kappaleet eivät ole vuosien saatossa nousseet Led Zeppelinin klassikoiden joukkoon. Albumin teko oli vaikeampaa kuin edellisten, koska Robert Plant oli vammautunut auto- onnettomuudessa ja joutui laulamaan pyörätuolissa istuen. == Kappaleet == A-puoli # # # B-puoli # * # # # == Kokoonpano == * Jimmy Page - kitarat * Robert Plant - laulu ja huuliharppu * John Paul Jones - bassokitara * John Bonham - rummut ja lyömäsoittimet ==Tuotanto== * Jimmy Page - tuottaja * Peter Grant - tuottaja * Keith Harwood - studioteknikko, miksaaja * Jeremy Gee - nauhoitusteknikko * George Hardie - kansien suunnittelu * Hipgnosis - kansien suunnittelu ==Lähteet== Luokka:Vuoden 1976 albumit Luokka:Led Zeppelinin albumit
In Through the Out Door

In Through the Out Door on rockyhtye Led Zeppelinin vuonna 1979 julkaistu albumi. Se nauhoitettiin Tukholmassa, Ruotsissa Polar Studiosissa, jossa ABBAkin on levyttänyt. Hurriganes on myös nauhoittanut Fortissimo sekä Rockin' Hurriganes-albuminsa vuosina 1981 ja 1982 samassa studiossa. Levy jäi Zeppelinin viimeiseksi julkaisuksi ennen rumpali John Bonhamin kuolemaa vuonna 1980 ja tätä seurannutta yhtyeen hajoamista. Albumin tunnetuin kappale lienee "All My Love", jonka Robert Plant omisti pojalleen, joka oli pari vuotta aiemmin kuollut vatsatulehdukseen. Myös kappaleet "In the Evening" ja "Fool in the Rain" ovat melko suosittuja. Kappale "Wearing and Tearing" oli nauhoitettu näissä studiosessioissa, mutta ei enää mahtunut albumille, joten se julkaistiin postuumisti Codalla vuonna 1982. Kuten lähes kaikki Led Zeppelinin albumit, myös In Through the Out Door nousi listaykköseksi sekä Britanniassa että Yhdysvalloissa, jossa se myi kuusinkertaista platinaa (6 miljoonaa kappaletta) ja pysyi listaykkösenä yhteensä seitsemän viikkoa. ==Kappaleet== A-puoli # # # # B-puoli # * # # ==Kokoonpano== * Robert Plant - laulu * Jimmy Page - akustinen kitara, sähkökitara * John Paul Jones - bassokitara, kosketinsoittimet * John Bonham - rummut ===Tuotanto=== * Jimmy Page - tuottaja * Peter Grant - tuottaja * Leif Mases - äänittäjä * Lennard Östlund - avustava äänittäjä * Hipgnosis - kansi ==Arvostelut== *Allmusic () *Q () lokakuu 2000 == Lähteet == Luokka:Vuoden 1979 albumit Luokka:Led Zeppelinin albumit
Hannele Pokka

Pirkko Hannele Pokka (s. 25. toukokuuta 1952 Ruovesi) on suomalainen poliitikko, joka toimi ympäristöministeriön kansliapäällikkönä vuodesta 2008 vuoteen 2020. Hän oli keskustan kansanedustaja vuosina 1979–1994 ja Ahon hallituksen oikeusministeri vuosina 1991–1994. Vuosina 1980–1988 Pokka oli Rovaniemen kaupunginvaltuustossa. Vuosina 1994–2008 Pokka oli Lapin läänin viides maaherra ja ensimmäinen nainen virassa. Koulutukseltaan hän on oikeustieteen tohtori. Pokka pyrki presidenttiehdokkaaksi vuoden 1994 presidentinvaaleihin keskustan esivaalissa, mutta ei saanut – niin ikään Lapin vaalipiiristä lähtöisin olevan – Paavo Väyrysen veroista kannatusta. Vuonna 2006 Pokka pyrki Kari Nenosen seuraajaksi Oulun kaupunginjohtajaksi. Hän jäi kuitenkin ensimmäisen äänestyskierroksen kolmanneksi ja putosi kisasta. Kaupunginjohtajaksi valittiin Matti Pennanen. Hannele Pokka toimi Kalatalouden Keskusliiton puheenjohtajana vuosina 1985–1998. Joensuun yliopisto myönsi Pokalle ympäristö- ja metsäalan kunniatohtorin arvon 2009. Pokalta on ilmestynyt myös kirjallista tuotantoa. Syyskuusta 2020 alkaen Pokka toimii Helsingin yliopistossa työelämäprofessorina alanaan ympäristövastuu. == Ura == * opetusministeriön esittelijä v. 1975 * Maataloustuottajain keskusliiton lakimies vuosina 1976–1979 * Vakuutusoikeuden varajäsen v. 1977–1979 * kansanedustaja 1979–1994 * oikeusministeri 1991–1994 (Ahon hallitus) * maaherra 1994–2008 ==Yksityiselämä== Pokka oli naimisissa Simon kunnanjohtajan, everstiluutnantti (evp.) Esko Tavian kanssa vuodesta 1993. Heillä on vuonna 1994 syntynyt tytär. Liitto päättyi eroon kesäkuussa 2008. == Kirjallinen tuotanto == * * * * * * * * * * * * ==Lähteet== == Aiheesta muualla == * * Hannele Pokan blogi Pokka, Hannele Luokka:Lapin vaalipiiri Luokka:Suomen oikeusministerit Luokka:Lapin läänin maaherrat Luokka:Rovaniemen kaupunginvaltuutetut Luokka:Suomen Keskustan poliitikot Luokka:Suomalaiset juristit Luokka:Ympäristöministeriön kansliapäälliköt Luokka:Vuonna 1952 syntyneet Luokka:Elävät henkilöt
Lähdejännite

Lähdejännite on ideaalisen jännitelähteen napojen välinen potentiaaliero. Lähdejännite on sähkövirtaa aiheuttavan ilmiön voimakkuuden mitta, ja se kuvaa energian määrää, jonka jännitelähde käyttää kuljettaakseen yksikkövarauksen sähköpiirin läpi. Esimerkiksi pariston lähdejännite syntyy sen sisäisestä sähkökemiallisesta epätasapainosta, jonka se pyrkii tasaamaan kuljettamalla elektroneita siihen kytketyn virtapiirin läpi. Toinen yleinen tapa tuottaa lähdejännite on sähkömagneettinen induktio, jota hyödynnetään muuntajissa. Lähdejännitettä on perinteisesti kutsuttu nimellä sähkömotorinen voima ja merkitty tunnuksella \scriptstyle \mathcal{E}. Nimitys on sikäli harhaanjohtava, että kyseessä ei ole mikään mekaaninen voima ja sen mittayksikkö onkin jännitteen yksikkö voltti. Standardoimisjärjestöt IEC ja ISO suosittelevat nykyisin, että termiä sähkömotorinen voima ei käytettäisi. ==Katso myös== * Magnetomotorinen voima == Lähteet == Luokka:Sähkömagnetismi
Palkkaorjuus

Palkkaorjuus on muun muassa marxilaiseen historiankäsitykseen kuuluva termi, jonka Karl Marx kehitti kuvaamaan työväestön asemaa porvarillisessa yhteiskunnassa. Tämän historiakäsityksen mukaan palkkaorjuus kuuluu osana yhteiskunnallisen kehityksen jatkumoon, joka on alkanut alkuyhteiskunnasta ja kehittynyt orjanomistuksen, feodalismin kautta kapitalismiin, jossa työväestö elää ’porvariston diktatuurissa’ palkkaorjina. Palkkaorjan asemaan kuuluu, että hän ei ole vapaa ollessaan riippuvainen kapitalistin, toisin sanoen työnantajan, maksamasta palkasta. Teoriaan kuuluu, että tulevaisuudessa sosialistisen vallankumouksen kautta tämä orjuuden muoto poistuisi. == Aiheesta muualla == * * * * Luokka:Sosiaaliset suhteet Luokka:Marxilaiset käsitteet
Haagan peruskoulu

Haagan peruskoulu sijaitsee Etelä-Haagassa. Koulun luokat 1–6 sijaitsevat osoitteessa Isonnevantie 16 ja luokat 7–9 osoitteessa Vanha viertotie 23. Peruskoululla oli myös yläaste Mäkipellontiellä, jossa työskentelivät luokat 7–9 samassa rakennuksessa Länsi-Helsingin lukion kanssa, kunnes lukio lakkautettiin ja rakennus muutettiin väistökouluksi. Haagan peruskoulu perustettiin vuonna 2003, sitä ennen Mäkipellontien rakennuksessa toimi Helsingin II normaalikoulu. Ala-asteella ja yläasteella on liikunta-, matematiikka- ja luonnontiedepainotukset. Koulun yläaste siirtyi syksyllä 2020 Vanhalle Viertotielle väistötiloihin. Koulun rehtori on Johanna Kauppi. == Lähteet == ==Aiheesta muualla== * Haagan peruskoulu * Länsi-Helsingin lukio * Haagan peruskoulun vanhempainyhdistys Luokka:Helsingin peruskoulut Peruskoulu
Nina Jääskeläinen

Nina Virpi Hannele Jääskeläinen (s. 27. maaliskuuta 1966 Lieto) on suomalainen näyttelijä. Hänen rooleistaan tunnetuimpia ovat Pipsa Tiilikainen saippuasarjassa Salatut elämät 2005–2006 sekä Iris Vesa draamasarjassa Samaa sukua, eri maata. Merkittävä on myös hänen roolinsa elokuvassa Päätalo (2008). == Yksityiselämä == Jääskeläinen on naimisissa Marko Leskisen kanssa. Heillä on kaksi lasta. == Filmografia == === Elokuvat === * Kirkko keskellä kylää (1986) * Ihmiselon ihanuus ja kurjuus (1988) * Hyväntekijä (1990) * Petoksen kehät (1991) * Veturimiehet heiluttaa (1992) * Uusi Opabinia (1994) * Päätalo (2008) === Sarjat === * Kuudesti laukeava (1992) * Frank Pappa Show (1992–1994) * Peltiheikit (1996) * Kotikatu (1996) * Samaa sukua, eri maata (1998–2000) * Salatut elämät (2005–2006) ==Lähteet== == Aiheesta muualla == * * Luokka:Suomalaiset näyttelijät Luokka:Vuonna 1966 syntyneet Luokka:Elävät henkilöt
Sanna-June Hyde

Sanna-June Irmeli Hyde (s. 11. helmikuuta 1976 Colchester, Yhdistynyt kuningaskunta) on englantilais-suomalainen näyttelijä, joka työskentelee Helsingin kaupunginteatterissa. Hyde on opiskellut näyttelijäksi Lontoossa. Hän on esiintynyt myös Joensuun ja Espoon kaupunginteatterissa sekä Komediateatteri Arenassa. Vuosina 2004–2006 Hyde esitti televisiosarjassa Salatut elämät opettaja Teresa Ala-Uotilaa, josta tuli joksikin aikaa Heli Sievisen tyttöystävä. Vuodesta 2006 lähtien Hyde on näytellyt Helsingin kaupunginteatterissa. Hyde esiintyi vuonna 1997 vierailevana naislaulajana HIM-yhtyeen esikoislevyllä Greatest Lovesongs Vol. 666 laulaen coverversion Blue Öyster Cultin kappaleesta ”(Don't Fear) The Reaper”. == Filmografia == === Elokuvat === *Kissan kuolema (1994) *Joensuun Elli (2004) *Pihalla (2009) *Ice Age 5: Törmäyskurssilla (2016) (dubbaus) *Itse ilkimys 3 (2017) (dubbaus) *Lego Ninjago Elokuva (2017) (dubbaus) *Mestarietsivä Sherlock Gnomes (2018) (dubbaus) === Televisiosarjat === *Alright? Alright! (2005) *Salatut elämät (2004–2006) *Ketonen & Myllyrinne (1 jakso, 2006) *Lilli ja kukkaisystävät (2006) *Rikospaikalla (2010) *Lohikäärmeprinssi (2018) (dubbaus) *Donna (2018) *Kakarat (2020) *Syke (2020) *Made in Finland (2022) == Kuunnelmat == *Merimatikka (2003) *Kuumat munkit Yle (2006) == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1976 syntyneet Luokka:Elävät henkilöt
Kapteeni (lentäjä)

Kapteeni on liikennelentäjä, joka toimii ilma-aluksen päällikkönä. Yhdistyneiden kansakuntien alaisen Kansainvälisen siviili-ilmailujärjestön mukaan kapteeni on “lentäjä, joka vastaa lentokoneen toiminnasta ja turvallisuudesta lennon aikana.” == Kapteenin tehtävät ja ura == Ilmailualan yleinen ammattinimike ilma-aluksen kuljettajalle on lentäjä. Suurten liikennelentokoneiden henkilökuntaan kuuluu yleensä kaksi tai kolme lentäjää, joista kapteeni on arvoltaan korkein. Lentokoneen toisen ohjaajan ammattinimike on perämies. Jos koneessa on kaksi kapteenia, virkaiältään kokeneempi toimii päällikkönä. Kaikki lentäjät aloittavat uransa perämiehinä. Kun lentäjällä on riittävästi lentotunteja, hän saattaa edetä urallaan kapteeniksi. Kapteenin arvon vaatimukset vaihtelevat maittain ja lentoyhtiöittäin. Esimerkiksi Suomessa kapteenin arvo edellyttää vähintään 1500 lentotuntia perämiehenä ja ATPL- eli liikennelentäjän lupakirjatarkastuslennon suorittamista. Kapteenin pätevyys on lentokonetyyppikohtaista. Kapteenin on tunnettava ja hallittava nimenomaan lentämänsä lentokoneen käyttö, ohjaus ja järjestelmät. Lentokoneissa kapteenin paikka on ohjaamossa vasemmalla ja perämiehen oikealla puolella. Helikoptereissa kapteeni istuu oikealla puolella, ja perämies vasemmalla. Kapteenilla on hihassaan tunnuksena neljä raitaa, kun taas perämiehellä on raitoja kokemuksesta riippuen kaksi tai kolme. === Lentokapteeni === Lentokapteeni-nimitystä käytetään toisinaan virheellisesti lentokoneen päälliköstä. Suomessa lentokapteeni on arvonimi, jonka tasavallan presidentti voi myöntää ansioituneelle lentäjälle elämäntyön perusteella. Yhteensä arvonimi oli annettu 117 kertaa vuoteen 2020 mennessä. == Lähteet == Luokka:Ilmailualan ammatit
Mariko

Liisa Mariko Pajalahti (aiemmin Mari Liisa Pajalahti, s. 15. maaliskuuta 1979) on Kwan-yhtyeen laulaja ja joogaohjaaja. Kwan julkaisi neljä albumia vuosina 2001–2006. Marikon albumi Fabulous Tonight ilmestyi 2008. == Ura == Hän on myös näytellyt muun muassa saippuasarjassa Salatut elämät Virpi Hurmeen roolia vuonna 2000. Mariko kilpaili Tanssii tähtien kanssa -sarjan kaudella 2007 parinaan tanssinopettaja Aleksi Seppänen. Mariko voitti kilpailun parinsa kanssa. Mariko kävi 6. huhtikuuta 2007 tuomaroimassa Suomen Idolsin kolmannen tuotantokauden viimeisessä, kuudennessa finaalissa. Mariko oli mukana Nelosen Selviytyjät Suomi -tosi-tv-sarjassa vuonna 2018. Kwan-yhtyeessä hän on tehnyt sanoituksia yhtyeen toisen laulajan Tidjân Ban kanssa. Lisäksi Fabulous Tonight -albumin kappaleet ovat suuremmaksi osaksi Marikon ja albumin tuottajan Pauli Rantasalmen yhdessä tekemiä. Mariko vierailee myös KMA-yhtyeen kappaleella ”Kuuma kissa” jonka tekemiseen hän myös osallistui. == Yksityiselämä == Pajalahti asuu avoliitossa Atomirotta-yhtyeessä soittavan Jykä Pajulaakson kanssa ja he saivat lapsen marraskuussa 2021. == Diskografia == === Albumit === Nimi Julkaisutiedot Lista Myynti Albumilista Fabulous Tonight *Julkaistu: 2. huhtikuuta 2008 *Formaatti: CD / Digitaalinen *Levy- yhtiö: Dynasty Recordings #15 – === Singlet === Vuosi Single Latauslista Singlelista Radiolista Albumi 2008 ”Unstoppable” 2 2 1 Fabulous Tonight ”Time Has Come” 15 20 1 ”Still Baby” – – – === Musiikkivideot === * Unstoppable (2008) * Time Has Come (2008) == Filmografia == *Salatut elämät – Virpi Hurme (2000) *Tanssii Tähtien Kanssa (Koko kausi, 2007) *Selviytyjät Suomi (2018) *Farmi Suomi (2023) == Lähteet == == Aiheesta muualla == * * * Ylen Elävä arkisto: 17-vuotiaana Mari ei vielä tiennyt, että hänestä tulisi Kwanin Mariko Luokka:Suomalaiset laulajat Luokka:Suomalaiset lauluntekijät Luokka:Suomalaiset näyttelijät Luokka:Vuonna 1979 syntyneet Luokka:Elävät henkilöt
FC Flora

FC Flora on jalkapalloseura Tallinnasta, Viron pääkaupungista. Seura on perustettu vuonna 1990 ja sen miesten edustusjoukkue pelaa Viron pääsarjassa Meistriliiga. Flora on Viron suurin urheiluseura, jonka joukkueissa pelaa 2 000 lasta ja 55 täysipäiväistä ammattilaisurheilijaa. Joukkueen kotikenttä on Tallinnassa sijaitseva 14 405 -paikkainen A. Le Coq Arena. == Saavutuksia == * Viron-mestaruus: 1994, 1995, 1997, 1998, 2001, 2002, 2003, 2010, 2011, 2015, 2017, 2019, 2020, 2022, 2023 * Viron cupin voitto: 1995, 1998, 2008, 2009 * Viron supercupin voitto: 1998, 2002, 2003, 2004, 2009 == Entisiä pelaajia == * Viktor Alonen * Kert Haavistu * Jonatan Johansson * Jasse Jalonen * Juha Hakola * Valeri Minkenen * Janne Oinas * Marko Kristal * Liivo Leetma * Tarmo Neemelo * Andres Oper * Mart Poom * Urmas Rooba * Kristen Viikmäe * Indrek Zelinski == Aiheesta muualla == * Virallinen sivusto ==Lähteet== Flora Tallinn Flora Tallinn
Ten (Pearl Jamin albumi)

Ten on rock/grunge-yhtyeen Pearl Jamin esikoisalbumi. Albumi on Pearl Jamin myydyin ja sisältää yhtyeen tunnetuimpia hittejä kuten ”Alive”, ”Even Flow” ja ”Jeremy”. Varsinkin ”Jeremy” sai suosiota osakseen sen videon takia, se voitti MTV-gaaloissa muun muassa kategorioissa Vuoden musiikkivideo ja Paras yhtyevideo. Ten on saanut nimensä yhtyeen suosikkikoripalloilijan Mookie Blaylockin pelinumerosta. ==RIAA:n sertifikaatit== RIAA:n sertifikaatti Myöntämispäivä RIAA Gold & Platinum search Kulta 25. helmikuuta 1992 Platina 5. toukokuuta 1992 2x platinaa 4. elokuuta 1992 3x platinaa 10. syyskuuta 1992 4x platinaa 5. tammikuuta 1993 5x platinaa 8. kesäkuuta 1993 6x platinaa 1. joulukuuta 1993 7x platinaa 10. syyskuuta 1992 8x platinaa 13. heinäkuuta 1994 9x platinaa 6. kesäkuuta 1995 10x platinaa 27. marraskuuta 1996 11x platinaa 6. elokuuta 1999 12x platinaa 11. syyskuuta 2003 ==Kappaleet== ===Bonukset=== ====Euroopan version bonus-kappaleet==== ====Japanin version bonus- kappaleet==== ====Reissuen bonus-kappaleet==== ====iTunes reissuen bonus- kappaleet==== *Live-kappaleet äänitetty 31.12.1992 Academy Theaterissa New Yorkissa. ; Huomioita ==Album charts== Albumi Vuosi Lista Sijoitus 1991 Heatseekers No. 2 1992 The Billboard 200 No. 2 1992 UK Albums Chart No. 18 ==Singlet== Vuosi Single Lista Sijoitus 1992 "Alive" Irish Singles Chart No. 13 1992 "Alive" UK Singles Chart No. 16 1992 "Alive" US Mainstream Rock Tracks No. 16 1992 "Alive" US Modern Rock Tracks No. 18 1992 "Even Flow" US Mainstream Rock Tracks No. 3 1992 "Even Flow" US Modern Rock Tracks No. 21 1992 "Even Flow" UK Singles Chart No. 27 1992 "Jeremy" US Mainstream Rock Tracks No. 5 1992 "Jeremy" US Modern Rock Tracks No. 5 1992 "Jeremy" Irish Singles Chart No. 10 1992 "Jeremy" UK Singles Chart No. 15 1993 "Black" US Mainstream Rock Tracks No. 3 1993 "Black" US Modern Rock Tracks No. 20 1995 "Jeremy" US The Billboard Hot 100 No. 79 Kappaleesta "Black" ei ole tehty virallista singleä, vaikka niin väitetään. ==Lähteet== luokka:Vuoden 1991 esikoisalbumit Luokka:Pearl Jamin albumit
Johan Svendsen

Johan Severin Svendsen (30. syyskuuta 1840 Kristiania – 14. kesäkuuta 1911 Kööpenhamina) oli norjalainen säveltäjä, viulisti ja kapellimestari, Norjan musiikin keskeisimpiä hahmoja Edvard Griegin ohella. Johan Svendsen syntyi Kristianiassa (nyk. Oslo) sotilasmuusikon perheeseen ja opiskeli nuoresta alkaen viulun-, huilun- ja klarinetinsoittoa. Hän opiskeli Saksassa Leipzigin konservatoriossa vuosina 1863–1867, aluksi viulunsoittoa, mutta vasemman käden hermovika pakotti hänet luopumaan viulistinurasta, ja hän keskittyi sävellysopintoihin. Leipzigin-kautensa jälkeen Svendsen palasi vuodeksi Norjaan ja piti kaksi sävellyskonserttia ja sen jälkeen matkusteli eri puolilla Eurooppaa (mm. Pariisissa, Leipzigissa ja Bayreuthissa). Palattuaan Norjaan hän työskenteli Oslossa Musiikkiyhdistyksen kapellimestarina 1872–1877 ja 1881–1883 ja siirtyi sen jälkeen Tanskan pääkaupunkiin Kööpenhaminaan Kuninkaallisen teatterin kapellimestariksi 1883–1908. Hän teki kapellimestarina kiertueita ja esiintyi myös Helsingissä. Svendsen sävelsi ensi sijassa soitinmusiikkia, niin absoluuttista musiikkia, kuten kaksi sinfoniaa (1867 ja 1876), kuin puolittain ohjelmallisiakin orkesterirunoelmia, joihin kuuluvat Pariisin karnevaali (1872) ja Romeo ja Julia (1876). Svendsenin sävellystyylissä yhdistyvät sekä klassiset että romanttiset vaikutteet, ja hän ammensi innoitusta norjalaisesta kansanmusiikista. Suurimuotoisissa teoksissaan hän käyttää taitavasti laajoja muotorakenteita. Hänen pääteoksenaan voidaan pitää 2. sinfoniaa, joka muistuttaa Johannes Brahmsin tyyliä. Svendseniin suosituimpiin teoksiin kuuluu myös romanssi viululle ja orkesterille (1881). ==Sävellyksiä== * Sinfonia nro 1 D-duuri (1867) * Sinfonia nro 2 B-duuri (1876) * Viulukonsertto nro 1 A-duuri (1870) * Viulukonsertto nro 2 D-duuri (1870) * Pariisin karnevaali (1872) * Juhlapoloneesi (1873) * Poloneesi nro 2 (1882) * Norjalainen taiteilijakarnevaali (1874) * Zorahayda (1874) * 4 norjalaista rapsodiaa (1876–1877) * Orkesterifantasia Romeo ja Julia (1876) * Romanssi viululle ja jousiorkesterille (1881) * Baletti Kevät saapuu (1892) * Oktetto jousille A-duuri (1866) * Jousikvintetto C-duuri (1867) * Jousikvartetto a-molli (1875) * Mieskuorolaulu Aftenrøster == Aiheesta muualla == * Luokka:Norjalaiset säveltäjät Luokka:Romantiikan säveltäjät Luokka:Vuonna 1840 syntyneet Luokka:Vuonna 1911 kuolleet
Roger (radioliikenne)

Roger on radioliikenteessä käytetty lyhenne, jota käytetään ilmaisemaan, että viesti on vastaanotettu ja ymmärretty. On tärkeää huomata, ettei "roger" kuitenkaan tarkoita, että vastaanottaja toimisi saadun viestin mukaisesti. Jos haluaa osoittaa toimivansa viestin mukaisesti, käytetään muotoa "roger, wilco". Ennen puheliikenteen kehittymistä kirjainta "R" (.-.) käytettiin sähkötysliikennöinnissä ilmaisemaan sitä, että sanoma oli ymmärretty tai lyhyenä tapana ilmaista sana "kyllä". Noin vuonna 1938 sotilasliikenteessä otettiin käyttöön "R"-kirjainta ("received", "vastaanotettu") vastaavaksi foneettiseksi sanaksi "Roger" (sen korvasi myöhemmin "Romeo"). Luokka:Ilmailu de:Rogier nl:Rogier
Human Nature – luonnon pikku oikkuja

Human Nature – luonnon pikku oikkuja (Human Nature) on Michel Gondryn ohjaama ja Charlie Kaufmanin käsikirjoittama komediaelokuva vuodelta 2001. == Juoni == Nuori Lila kärsii valtavasta karvankasvusta. Viidakosta löytynyt apinoiden kasvattama Puff joutuu käyttäytymistieteilijä Nathanin laboratorioon, jossa hänestä aletaan kasvattaa herrasmiestä. ==Rooleissa== ==Tuotanto== Elokuvaa kuvattiin kesällä ja syksyllä 2000 Yhdysvalloissa ja Ranskassa. == Arvioita == Helsingin Sanomien Helena Yläsen mielestä elokuva on ansioituneiden tekijöiden hauska pikku satiiri, muttei vedä omaperäisyydessä vertoja Kaufmanin aiemmalle käsikirjoitukselle Being John Malkovich. ”Human Nature on hyvin kiltti ja yllätyksetön satiiri, pelkkä ajatusleikki. Paitsi tietysti amerikkalaisille, joille pöytätavat ovat suoranainen kompleksi ja ihokarvat – body hair – pelottava osoitus ihmisen eläimellisyydestä.” Film-O-Holic.com-elokuvasivuston Juha Rosenqvistin mukaan Human Nature ei älyllisyydellään briljeeraa, mutta tarjoaa hetkittäin osuvia oivalluksia pikkuporvarillisista tapanormeista ja pidättäytyneisyydestä. Kerrontatapaa hän moittii: ”Kokonaisvaltaista katsomisjännitettä ei synny, sillä elokuva on vain kokoelma hyviä ja huonoja kohtauksia, joiden välille ei synny tarinaa eteenpäin vievää kerronnallista jatkumoa. – – Lopputulos on nyt omasta tyylistään epätietoinen sekamelska, johon katsojan on vaikea solmia juuri minkäänlaista suhdetta.” == Lähteet == Luokka:Vuoden 2001 yhdysvaltalaiset elokuvat Luokka:Yhdysvaltalaiset komediaelokuvat Luokka:Michel Gondryn ohjaamat elokuvat Luokka:Charlie Kaufmanin käsikirjoittamat elokuvat
Mustamäen kirkko

Mustamäen Kristuksen kirkastumisen kirkko oli yksi entisen Uudenkirkon ortodoksisen seurakunnan kirkoista ja se sijaitsi entisen Kanneljärven kunnan Sykiälän kylässä luovutetussa Karjalassa. Mustamäen kirkko rakennettiin vuonna 1913, pääasiassa venäläisten huvila-asukkaiden käyttöön. Kirkko oli rakennettu puusta ja sen pinta-ala oli 229 m². Venäjän vallankumouksen ja Suomen itsenäistymisen jälkeen osa näistä venäläisistä jäi Kanneljärvelle ja Mustamäen kirkko palveli heidän hengellisen elämänsä keskuksena aina sotavuosiin asti. Talvisodassa kirkko säilyi ehjänä, mutta jatkosodassa siihen osui palopommi ja kirkko paloi maan tasalle. ==Lähteet== * Koponen Paavo, Karjalan kirkkokummut. Tammi, Sulkava 1999. ISBN 951-31-1431-7 * Karjalan ja Petsamon ortodoksiset kirkot ja kirkkotaide, toimittanut Kristina Thomenius ja Minna Laukkanen. Etelä-Karjalan taidemuseon julkaisuja 18:1b, Jyväskylä 1997. ISBN 951-785-018-2 == Aiheesta muualla == *Kuva Mustamäen kirkosta Luokka:Luovutettujen alueiden kirkkorakennukset Luokka:Kanneljärvi Luokka:Suomen puukirkot
She Bangs the Drums

She Bangs the Drums on rock-yhtye The Stone Rosesin vuonna 1989 julkaistu single ja oli yhtyeen ensimmäinen Top 40 hitti 36. sijalla. Single julkaistiin uudelleen maaliskuussa 1990 nousten kaksi sijaa. Kappale on yhtyeen toinen singlejulkaisu albumilta The Stone Roses. == Kappaleet == # # # # Luokka:Vuoden 1989 kappaleet Luokka:The Stone Rosesin kappaleet
Primordial

Primordial on irlantilainen metalliyhtye, joka on musiikilliselta tyyliltään lähellä folk- ja black metalia. Primordialin 1995 julkaistu debyyttialbumi Imrama voidaan laskea melodiseksi black metalliksi. Seuraavilla levyillään yhtye rikastutti äänimaailmaansa käyttäen mandoliineja ja huiluja ja muokaten musiikillista ilmaisuaan eeppisempään suuntaan. Myöhemmin The Burning Season ja Spirit the Earth Aflame sisälsivät folk- ja black metal sekä kelttimusiikin vaikutteita. Primordial on esiintynyt myös Suomessa, Nummirockissa kesällä 2005, Lutakossa 2007, Tuskassa 2008, Helsingissä kesällä 2009, Lammilla Pellavarockissa kesällä 2009, Hammer Open Airissa Liedossa kesällä 2011, Hyvinkäällä Steelfestissä 2014, Tuskassa 2016, Nosturissa 2017 ja Steelchaosissa 2018. ==Jäsenet== * A.A. Nemtheanga (laulu) * Ciáran MacUiliam (kitara) * Michael O'Floinn (kitara) * Pól MacAmlaigh (basso) * Simon O'Laoghaire (rummut) ==Tuotanto== * How It Ends (2023) * Exile Amongst the Ruins (2018) * Where Greater Men Have Fallen (2014) * Redemption at the Puritan's Hand (23. huhtikuuta 2011) * To The Nameless Dead (19. marraskuuta 2007) * The Gathering Wilderness (2005) * Storm Before Calm (2002) * Spirit the Earth Aflame (2000) * The Burning Season (1999) * A Journey's End (1998) * Split 10" EP Katatonian kanssa (1996) * Imrama (1995) * Dark Romanticism (demo) (1993) ==Aiheesta muualla== * Primordialin virallinen kotisivu Luokka:Irlantilaiset black metal -yhtyeet
A Bridge Too Far

A Bridge Too Far on Cornelius Ryanin kirjoittama, vuonna 1974 julkaistu sotaromaani, joka käsittelee operaatio Market Gardenia (”Kauppapuutarha”). Toisessa maailmansodassa liittoutuneet yrittivät syyskuussa 1944 tunkeutua Arnhemin kautta natsi-Saksaan. Arnhem sijaitsi miehitetyissä Alankomaissa. Kirjassa operaatio Market Gardenin tapahtumat kuvataan eri osapuolten, liittoutuneiden, saksalaisten ja alankomaalaisten, kertomana. Kirjan nimi on otettu brittiläisen kenraaliluutnantin Frederick Browningin, liittoutuneiden 1. laskuvarjoarmeijan varakomentajan, toteamuksesta kenraali Bernard Montgomerylle operaation alkaessa: ”Minusta yritämme yhtä siltaa liikaa.” () == Muissa medioissa == Kirjasta tehtiin Richard Attenboroughin ohjaama samanniminen elokuva, joka sai ensi-iltansa vuonna 1977. Elokuvassa oli useita päärooleja ja niissä nimekkäitä näyttelijöitä. Kirjaa on käytetty myös pohjana joillekin videopeleille: *Close Combat: A Bridge Too Far on Close Combat -sarjan toinen osa. Pelin tapahtumat seuraavat operaatio Market Gardenin tapahtumia. * Medal of Honor: Frontlinessa liikutaan A Several Bridges Too Far -nimisessä toimeksiannossa tiukasti operaatio Market Gardenissa, ja suurin osa sen tapahtumista/tapahtumapaikoista on lainattu suoraan elokuvasta. Esimerkiksi kapea käytävä siviilien asuinalueella, Nijmegen silta sekä raunioitunut Arnhemin kaupunki ovat viittauksia elokuvaan. * Battlefield 1942:ssa on operaatio Market Gardeniin liittyvä kenttä, jossa yhdysvaltalaisten tavoitteena on valloittaa Arnhemiin vievä silta. Ajan teknisistä rajoituksista johtue Arnhem kuvataan pelissä muutamana talona. Kenttä on historiallisesti epätarkka, sillä todellisuudessa britit yrittivät vallata Arnhemin siltaa. Yhdysvaltalaiset valtasivat Nijmegen sillan, joka elokuvassa näytetäänkin. == Lähteet == * Luokka:Vuoden 1974 kirjat Luokka:Sotakirjat
Eduskuntavaalit 1908

Suomen toiset eduskuntavaalit järjestettiin 1.–2. heinäkuuta 1908 sen jälkeen, kun keisari Nikolai II oli 6. huhtikuuta hajottanut edus­kunnan ennen­aikaisesti. Syy hajottamiseen oli sosiaalidemokraattien eduskunnalle antama ponsi joka koski senaatin kyvyttömyydestä puolustaa Suomen autonomiaa ja parantaa vähänvaraisten asemaa Suomessa joka hyväksyttiin eduskunnassa. Valituista vaalikauden 1908 II kansanedustajista ensikertalaisia olivat muun muassa SDP:n Matti Airola, Evert Eloranta, Hilda Herrala, Anton Huotari, Aura Kiiskinen, Vilho Korhonen, Otto Wille Kuusinen, Yrjö Mäkelin ja Santeri Saarikivi, Maalaisliiton Ivar Lantto, Suomalaisen puolueen Taave Junnila, Nuorsuomalaisten Theodor Homén, Tekla Hultin, Juho Kaskinen, Otto Stenroth, Kaarlo Juho Ståhlberg ja August Tanttu, RKP:n John Hedberg, Vera Hjelt ja Hedvig Sohlberg, sekä KTL:n Matti Helenius-Seppälä ja Antti Kaarne. Ehdolla eivät olleet enää muun muassa SDP:n Emil Perttilä, Jenny Upari ja N. R. af Ursin eikä Maalaisliiton Juhani Leppälä. == Tulokset == Äänestysaktiivisuus 64,4 % −6,3 Naisten ja miesten äänestysaktiivisuus eduskuntavaaleissa 1908–2003 (Tilastokeskus 1.6.2005)Eduskuntavaalit 1907–2003 (Oikeusministeriö)Tilastokeskuksen PX-Web-tietokannat: Suomessa asuvien Suomen kansalaisten äänestysaktiivisuus eduskuntavaaleissa 1908–2015 Äänestäneet 817 337 −82 010 Eduskuntavaalit vuosina 1907 & 1908\. Suomen virallinen tilasto XXIX. Vaalitilasto 1 (Helsinki 1909) Hylätyt äänet 7 896 −461 !rowspan=2 style="background:#e3e3e3" colspan=2|Puolue !rowspan=2 style="background:#e3e3e3" colspan=2|Edustajat !style="background:#e3e3e3" colspan=4|Äänet |- !style="background:#e3e3e3" colspan=2|Osuus !style="background:#e3e3e3" colspan=2|Lukumäärä |- align=right | style="background: "| |align=left|Suomen Sosialidemokraattinen Puolue | 83 | +3 | 38,40 % | +1,4 | 310 826 | −19 120 |- align=right | style="background: "| |align=left|Suomalainen puolue | 54 | −5 | 25,44 % | −1,9 | 205 892 | −37 681 |- align=right | style="background: "| |align=left|Nuorsuomalainen Puolue | 27 | +1 | 14,23 % | +0,6 | 115 201 | −6 403 |- align=right | style="background: "| |align=left|Ruotsalainen kansanpuolue | 25 | +1 | 12,74 % | +0,1 | 103 146 | −9 121 |- align=right | style="background: "| |align=left|Maalaisliitto | 9 | -- | 6,39 % | +0,6 | 51 756 | +514 |- align=right |style="width: 10px" bgcolor= align="center" | |align=left|Kristillinen työväenliitto | 2 | -- | 2,33 % | +0,8 | 18 848 | +5 058 |- align=right |style="width: 10px" bgcolor=grey align="center" | |align=left|Muuta | | | 0,47 % | −1,6 | 3 772 | −14 796 |- bgcolor="efefef" align=right |style="width: 10px" bgcolor=grey align="center" | |align=left|Yhteensä | 200 | | 100 % | | 809 441 | −81 549 |- bgcolor="e3e3e3" | align=left colspan=11 |a Kristillismieliset (9 ehdokasta), Radikalis-Sosialistinen vaaliliitto (”Kaikille työtä ja työntekijöille työn hedelmät”) (3), Maalaistyöväki (3), Kreikanuskoisten valitsijayhdistys ”Herätköön kansallistunto” (3), ”Oikeutta kaikille” (3), ”Bibeln folkets ljus och kraft” (1). |} == Valituksi tulleet == == Lähteet == Luokka:Eduskuntavaalit Luokka:1908